cyanic-selkie/wikianc huggingface dataset:
พระเจ้าเฟร์นันโดที่ 2 แห่งอารากอน
การได้มาซึ่งพระอิศริยยศ
พระเจ้าเฟร์นันโดเป็นพระโอรสในพระเจ้าจอห์นที่ 2 แห่งอารากอน (ผู้มีสายแห่งราชวงศ์ตรัสตามารา) กับพระมเหสีพระองค์ที่ 2 ฆัวนา เอนริเกซชาวกัสติยา เจ้าชายเฟร์นันโดได้อภิเษกสมรสกับเจ้าหญิงอิซาเบลผู้เป็นพระขนิษฐาต่างพระมารดา และเป็นรัชทายาทสืบบัลลังก์ในพระเจ้าเฮนรีที่ 4 แห่งกัสติยา อภิเษกสมรสในวันที่ 19 ตุลาคม พ.ศ. 2012 ที่เมืองวัลลาโดลิดและได้กลายเป็นกษัตริย์ที่เป็นพระสวามีในพระราชินีนาถแห่งกัสติยาเมื่อเจ้าหญิงอิซาเบลได้ครองราชบัลลังก์กัสติยาในปี พ.ศ. 2017 พระนางอิซาเบลจึงได้เข้าร่วมในสมาชิกราชวงศ์ตรัสตามารา กษัตริย์ทั้งสองต้องทำสงครามกลางเมืองกับเจ้าหญิงโจนแห่งกัสติยา พระธิดาในพระเจ้าเฮนรีที่ 4 แห่งกัสติยาและได้ชัยชนะอย่างรวดเร็ว เมื่องพระเจ้าเฟร์นันโดได้เป็นกษัตริย์แห่งอารากอนต่อจากพระบิดาในปี พ.ศ. 2022 มงกุฎแห่งกัสติยาและอารากอนได้รวมเป็นอันหนึ่งอันเดียวกันและได้ตั้งเป็นอาณาจักรขึ้นมาชื่อ เอสปัญญา (สเปน) ซึ่งมาจากชื่อโบราณคือ ฮิสปาเนียแต่พอหลังจากศตวรรษที่ 18 อาณาจักรก็แยกออกจากกัน
ในช่วงระยะเวลา 10 ปีแรกพระเจ้าเฟร์นันโดได้ร่วมกับพระนางอิซาเบลทำการเรกองกิสตาที่ราชอาณาจักรกรานาดาที่มั่นที่สุดท้ายของชาวมุสลิมในคาบสมุทรไอบีเรียและสำเร็จในปีพ.ศ. 2035 ในปีเดียวกันได้เกิดพระราชกฤษฎีกาอาลัมบราขึ้น ว่าด้วยการขับไล่ชาวยิวออกจากทั้งอาณาจักรกัสติยาและอารากอน และคริสโตเฟอร์ โคลัมบัสได้ไปสำรวจโลกใหม่ โดยสนธิสัญญาตอร์เดซิยัสได้ทำข้อตกลงเรื่องดินแดนโพ้นมหาสมุทรแอตแลนติก ระหว่างโปรตุเกสและกัสติยา
ในบันทึกของพระเจ้าเฟร์นันโดได้เขียนถึงการโต้เถียงในการครอบครองอิตาลีกับกษัตริย์ฝรั่งเศส ความขัดแย้งครั้งนี้ก่อให้เกิดสงครามอิตาลี ในปี พ.ศ. 2037 พระเจ้าชาล์สที่ 8 แห่งฝรั่งเศสได้ยกทัพบุกอิตาลีและขับไล่พระเจ้าอัลฟอนโซที่ 2 แห่งเนเปิลส์(พระญาติของพระเจ้าเฟร์นันโด) จากบัลลังก์แห่งเนเปิลส์ พระเจ้าเฟร์นันโดและจักรพรรดิมักซีมีเลียนที่ 1 แห่งจักรวรรดิโรมันอันศักดิ์สิทธิ์ได้เข้าขับไล่ฝรั่งเศสออกไปและได้แต่งตั้งพระโอรสของพระเจ้าอัลฟอนโซคือ เฟร์นันโดได้ครองราชย์ต่อไป เมื่อการสวรรคตของพระเจ้าเฟอร์ดินานด์ที่ 2 แห่งเนเปิลส์ ทำให้บัลลังก์ไปอยู่กับพระปิตุลา พระเจ้าเฟรเดริกที่ 4 แห่งเนเปิลส์ พระเจ้าเฟร์นันโดได้เห็นด้วยกับการสืบบัลลังก์ของรัชทายาทของพระเจ้าชาล์สที่ 8 คือพระเจ้าหลุยส์ที่ 12 แห่งฝรั่งเศสผู้ได้ถือสิทธิ์ในดัชชีแห่งมิลาน นายพลของพระเจ้าเฟร์นันโดคือ กอนซาโล เฟอร์นันเดส เดอ คอร์โดบา ได้ยึดเนเปิลส์จากฝรั่งเศสสำเร็จในปี พ.ศ. 2047 พระองค์จึงได้เป็นกษัตริย์แห่งเนเปิลส์
ยุคหลังจากพระนางอิซาเบล
พระเจ้าเฟร์นันโดทรงไม่เห็นด้วยกับแนวทางการปกครองของพระเจ้าฟิลิป ในปี พ.ศ. 2048 พระองค์ได้อภิเษกสมรสใหม่กับเจอร์เมนแห่งฟออิกซ์ซึ่งเป็นพระนัดดาของพระเชษฐภคินีต่างมารดาคือ สมเด็จพระราชินีนาถเอเลนอร์แห่งนาวาร์ซึ่งหวังว่าจะมีทายาทในการครอบครองอาณาจักรกัสติยาและอารากอน รวมทั้งนาวาร์
พระโอรสของพระเจ้าเฟร์นันโดที่เกิดจากนางเอลดอนซา ลูอิส เด อิบอร์เร อเลมานีแห่งเคอร์เวราผู้เป็นพระสนมคืออัลฟอนโซ เดอ อารากอนต่อมาได้เป็นอาร์คบิชอปแห่งซาราโกซาและพระธิดาคือฆัวนาได้สมรสกับเบอร์นาดิโน เดอ วาซโก ดยุคแห่งแฟเรียซ
ในปีพ.ศ. 2051 เกิดสงครามที่อิตาลีในการต่อต้านสาธารณรัฐเวนิซและผู้ที่ทรงอำนาจในคาบสมุทรอิตาลี พระเจ้าหลุยส์ที่ 12,พระเจ้าเฟร์นันโด, จักรพรรดิแมกซิมิเลียน และสมเด็จพระสันตะปาปาจูเลียสที่ 2ได้ร่วมกันโจมตีสภาแห่งแคมไบร์ ฝรั่งเศสได้ชัยชนะในการสู้รบกับเวนิสในศึกแอกนาเดลโล สภาแห่งแคมไบร์ล่มสลาย สันตะปาปาและพระเจ้าเฟร์นันโดได้หวาดระแวงฝรั่งเศสและร่วมกันต่อต้านฝรั่งเศส
ในเดืองพฤศจิกายน พ.ศ. 2054 พระเจ้าเฟร์นันโดและพระสวามีของพระธิดาคือ พระเจ้าเฮนรีที่ 8 แห่งอังกฤษได้ลงนามสนธิสัญญาเวสต์มินสเตอร์ร่วมกันต่อต้านฝรั่งเศส ในต้นปีพระเจ้าเฟร์นันโดได้ครอบครองดินแดนทางใต้กว่าครึ่งของราชอาณาจักรนาวาร์ซึ่งเป็นของฝรั้งเศส ทางคริสตจักรของสันตะปาปาประสบความสำเร็จในอิตาลีและได้ผลักดันฝรั่งเศสจากมิลาน และได้ฟื้นฟูราชวงศ์สฟอร์ตาโดยการหย่าศึกในปี พ.ศ. 2056 อย่างไรก็ตาม 2 ปีถัดมาฝรั่งเศสก็ได้ครอบครองมิลาน
พระเจ้าเฟร์นันโดเสด็จสวรรคตในปี พ.ศ. 2059
พระราชวงศ์
พระเจ้าเฟร์นันโดกับนางเอลดอนซา ลูอิส เด อิบอร์เร อเลมานีแห่งเคอร์เวราพระสนมผู้สูงศักดิ์แห่งเคอร์เวรามีพระโอรสและพระธิดาดังนี้
พระเจ้าเฟร์นันโดกับสมเด็จพระราชินีนาถอิซาเบลที่ 1 แห่งกัสติยามีพระโอรสธิดารวม 5 พระองค์คือ
พระเจ้าเฟร์นันโดกับสมเด็จพระราชินีเจอร์เมนแห่งฟออิกซ์พระนัดดาในพระเจ้าหลุยส์ที่ 12 แห่งฝรั่งเศสมีพระโอรส 1 พระองค์คือ
พระเจ้าเฟร์นันโดกับสตรีคนอื่นๆ มีบุตรดังนี้
Aenictus hilli
Aenictus hilli เป็นชนิดของมดทหารสีน้ำตาลอ่อนที่พบในประเทศออสเตรเลีย โดยเป็นตัวอย่างเดียวที่พบในมาแลนดา รัฐควีนส์แลนด์
รีวเม อาซูมะ
ครอบครัว
อาซูมะ เป็นโอรสในเจ้าชายฟูมิตากะ โคโนเอะ กับเจ้าหญิงซาดาโกะ โคโนเอะ โดยในวัยเด็กมีชื่อว่า อาดุมะ ริว เกิดในเมืองวากายามะ หลังจากสำเร็จการศึกษาระดับมัธยมจากโรงเรียนในวากายาม่า ก็ได้เริ่มเป็นนักเขียน นักแต่งเพลง และนักร้องตั้งแต่อายุ 19 ปี
อาชีพหลัก
เขาได้เขียนหนังสือชื่อ "Practical super powers! YOU ..." "vocation" และ "Guru", "108 really see through the lies" และได้แต่งเพลง "Hiroshi Ken Flower" และ "yearning heart Shimabara" "home", "because in love," "Life is illusory". และเป็นโปรดิวเซอร์ และศิลปินดีไซน์การตกแต่งอีกหลายงาน
อ้างอิง
1944
รถไฟใต้ดินเชินเจิ้น
รถไฟใต้ดินเซินเจิ้น เป็นระบบขนส่งมวลชนในเมืองเซินเจิ้น ประเทศจีน เปิดให้บริการในวันที่ 28 ธันวาคม ค.ศ. 2004 เป็นเส้นทางรถไฟฟ้าแห่งที่หกในประเทศจีน มีจำนวน 5 เส้นทาง 137 สถานี ระยะทาง 178.44 km
ศึกเทพศาสตรา
ศึกเทพศาสตรา (神兵玄奇; Weapons of the Gods) เป็นการ์ตูนจากฮ่องกง แต่งเรื่องโดย หวงยี่หลาง วาดภาพโดย ซิวฟูหลง ตีพิมพ์และจัดจำหน่ายโดยสำนักพิมพ์บุรพัฒน์ โดยมีเนื้อเรื่องเป็นการต่อสู้ระหว่างธรรมและอธรรม ภายไต้การนำพาของเทพและมารที่ไม่จบสิ้น ชายหนุ่มสมบูณ์ด้วย ความดีและความสามารถ ผู้ที่ควรคู่ที่จะได้ผู้ครอบครองเทพศาสตราต่าง ๆ ในยุทธภพ เพื่อต่อกรกับคนพาลและมารร้ายในยุทธภพผู้ครอบครองมารศาสตรา
เทพศาสตรา
ผลึกฟ้า เจ้าของเดิม/ผู้สร้าง เทพมารดาหนี่โว คำปรารภ "เหล่าเทพ ภูตผี มาร ปีศาจ ล้วนเห็นตรงกันว่า ข้าหนี่โวนี้แสนจะโง่เขลา ทำไหมต้องเสียสละตัวเองพร้อมกับมารปีศาจ เพื่อปกป้องชาวโลกมันคุ้มแล้วหรือ แต่เมื่อข้ารู้ว่า ชาวโลกสามารถมีชีวิตอย่างปลอดภัยและมีความสุข การเสียสละของข้านี้ก็นับว่า คุ้มแสนคุ้ม"
วิญญาณพยัคฆ์ เจ้าของเดิม/ผู้สร้าง จอมมารซือโยว มีลักษณะเป็นดาบด้ามยาว(ดาบใหญ่) ทำมาจากกระดูกสันหลังของเสือที่เป็นเพื่อนของจอมมารซือโหยว มีอานุภาพร้ายกาจ จนมาวันหนึ่งซือโยวได้พบกับสัตว์ประหลาดตนหนึ่งที่กินคนโดยบังเอิญ ซือโยวจึงเลี้ยงดูมันเพื่อนำมาเป็นอาวุธซือโยวจึงต้องจับคนมาเลี้ยงในทุกวัน ทุกมื้อและปริมาณมากขึ้นจนในที่สุดแม้แต่ลูกหลานเขาก็ไม่เว้น แต่กระนั้นเจ้าสัตว์ประหลาดก็ไม่เชื่อมันคิดจะกินซือโยวด้วย แต่พยัคฆ์ของซือโยวเห็นเช่นนั้นก็ปกป้องโดยการงับและกัดกินสัตว์ประหลาดนั้น เขาไป หลังจากนั้นซือโยวก็กระขากเอากระดูกสัตว์ประหลาดจากร่างของเสือ ซึงต่อมาซือโยวเรียกวอาวุธที่แลกมาด้วยชีวิตของเสือที่ภักดีว่า วิญญาณพยัคฆ์ ซึงให้ทั้งพละกำลังและความมั่นใจเพราะยิ่งสู้นานอาวุธก็จะแกร่งและเกรียว กร้าวขึ้นจนเป็นคู่ปรับกับผลึกฟ้า ในบางครั้งหากผู้ใช้มีวรยุทธด้อยกว่าที่วิญญาณพยัคฆ์ วิญญาณพยัคฆ์จะไม่พอใจและย้อนทำร้ายผู้ใช้นั้น
คร่าวิญญาณเจ้าของเดิม/ผู้สร้าง เทพอสูรโรซา มีลักษณะเป็นกระบองสามท่อนที่โซ่เชื่อมต่อกัน สามารถแปลงเป็นไม้พลองยาวได้ตามแต่ความถนัดของผู้ใช้
เทพกสิกร หรือ เกษตรเทวะ เจ้าของเดิม เสินหนงซื่อ (สกุลเกษตรเทวะ) คำปรารถ " ข้าเสินหนงแม้ไม่ใช่เทวดาหรือมนุษย์ แต่ข้าก็รักใคร่ผูกผันกับมนุษย์เหลือเกิน ข้ายินดีเป็นตัวทดลองสมุนไพร เพื่อหายารักษาโรคให้มนุษย์จนตัวเองต้องตายเพราะพิษสะสม จากการทดลองสมุนไพรพิษ แต่วิญญาณของข้าก็มีความสุขที่ได้เห็นผู้คนรอดตายจากยารักษาโรคที่ข้าเคย ทดลองมาแล้ว"[1] มีลํกษณะเป็นไม้บรทัดหรือดาบสีเขียวหยกประดับลวดลายเคล็ดวิชาคู่กับเทพกสิกร
จักรอวกาศ เจ้าของเดิม/ผู้สร้าง หวงตี้ คำปรารถ "สวรรค์มีเมตตาจิตต่อทุกชีวิต สวรรค์ให้กำเนิดข้า ข้ายังมีหน้าที่ปกป้องมนุษย์แห่งพิภพ"
ที่มาของจักรอวกาศ
พญาหงส์เจ้าของเดิม/ผู้สร้าง ต้าอี่ หรืออีกชื่อหนึ่งว่า "หงสา" มีลักษณะเป็นขวานที่มีใบขวานเป็นรูปปีกของพญาหงส์ สามารถถอดแยกชิ้นส่วนปละประกอบใหม่ได้ หากประกอบใบขวานไม่ครบก็จะไม่สามารถเปล่งอาณุภาพของพญาหงส์ได้ไม่เต็มที่ มีอิทธิฤทธิ์สามารถควบคุมน้ำ และเหล็กเหลวได้
ที่มาของพญาหงส์
ในยุคดึกดำบรรพ์ เกิดภัยพิบัติเหตุน้ำท่วมโลกครั้งใหญ่ บุรุษที่มีนามว่า ต้าอี่ ได้มีใจจะช่วยแก้ไขเหตุน้ำท่วมจนพญาหงส์แห่งแดนสวรรค์ แปลงตัวเป็นอาวุธประเภทขวานที่ รูปร่างคล้ายพญาหงส์ เพื่อช่วยเหลือในการเปิดทางน้ำ ต้าอี่ได้ใช้พญาหงส์ในการเปิดลำธารเพื่อระบายน้ำ ให้ไหลเข้าสู่อ่างเก็บน้ำที่มีเขื่อนกั้นน้ำขนาดใหญ่คงทานแข็งแรง เพราะมีส่วนผสมของเหล็กเหลว
เทพระบำ เจ้าของเดิม/ผู้สร้าง เทพมารดาหนี่โว เป็นเทพศาสตราจำพวกเครื่องดนตรีมีลัษณะเป็นพิณ ทำมาจากไม้วิเศษ (เป็นเทพมังกรที่ไร้พลัง) ที่ตกลงมาจากสวรรค์ วิญญาณธาตุ มังกร สามารใช้เสียงดนตรีควบคุม หรือปั่นป่วนจิตของศัตรู มีใบมีดซ่อนอยู่ที่ตัวพิณ
ดับสวรรค์ เจ้าของเดิม/ผู้สร้าง น้องสาวของเทพอสูรโรซา มีลัษณะเป็นคันธนูไม่มีสาย ประกอบไปด้วยลูกธนู 10 ดอก ด้วยความที่เป็นเทพศาสตราที่เกิดจากความแค้นทำให้ผู้ที่ใช้ดับสวรรค์และลูกธนูของมันต้องได้รับคำสาปอย่างหลีกเลี่ยงไม่ได้ ซึ่งคำสาปนั้นจะแตกต่างกันไปในแต่ละลูกธนูที่ได้ใช้ไป
สยบทศทิศ มีลักษณะเป็นใบมีดสี่ใบ มีด้ามจับคล้ายกังหัน มีสัญลักษณ์หยินหยางของลัทธิเต๋าอยู่ตรงกลาง ผู้ใช้สามารถควบคุมใบมีดแตะละใบให้เคลื่อนไหวออกไปโจมตีศัตรูได้ นอกจากนี้สยบทศทิศยังมีอิทธิฤทธิ์ในการสร้าง และควบคุมมิติอีกด้วย
มารศาสตรา
ราชันย์เคืองแค้น เป็นมารศาสตราที่สร้างจากมุกอสูรของมารฟ้าดึกดำบรรพ เป็นตัวแทนของความแค้นเคือง โดยถึงเอาอารมณ์แค้นมาจากโจ้วอ๋องและวิญญาณ ฮ่องเต้ ราชวงศ์ซาง (อิน) ทั้ง 32 พระองค์ ในตอนครั้งที่ โจ้วอ๋องฮ่องเต้คนสุดท้ายของราชวงค์ซาง (อิน) เผาตัวเองตายใน ลานสุสานกษัติย์ เพราะทำศึกพ่ายแพ้ต่อโจวอู่อ๋อง (จีฟา) แห่งราชวงศ์โจว ถือกำเนิดโดยวัสดุประกอบเป็นเถ้าถ่านของรูปปั้นองค์กษัติย์ในราชวงค์ซาง (อิน) เกราะมงกุฏของโจ้วอ๋อง เลือดเนื้อของโจ้วอ๋อง เป็นอาวุธธาตุไฟ ที่ถูกสร้างขึ้นพร้อมคำสาปแช่งราชวงศ์โจว และราชสกุลจี ของโจวอู่อ๋อง จีฟา ที่แม้กระทั่งเจียงจื่อหยา ราชครูแห่งราชวงศ์โจวยังเกรงภัยที่อาจเกิดจากพลังแห่งความคับแค้นนี้ จึงผนึกมันไว้เขตอาคมเพื่อป้องกันมิให้อาวุธชิ้นนี้หลุดไปทำร้ายใครได้
วัดสระสี่เหลี่ยม (จังหวัดนครปฐม)
วัดสระสี่เหลี่ยม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนรวก อำเภอดอนตูม จังหวัดนครปฐม มีเนื้อที่ประมาณ 11 ไร่ 46 ตารางวา
วัดสระสี่เหลี่ยมประกาศตั้งวัดเมื่อวันที่ 10 กันยายน พ.ศ. 2379 ได้รับพระราชทานวิสุงคามสีมา เมื่อวันที่ 27 กรกฎาคม พ.ศ. 2526 เริ่มสร้างขึ้นเมื่อประมาณ พ.ศ. 2370 โดยพระตาและประชาชนร่วมกันสร้างขึ้น วัดสระสี่เหลี่ยมเอานามของสระใหญ่ที่ขุดขึ้นมาช้านานเป็นชื่อวัด เชื่อว่าขุดมาตั้งแต่สมัยพระเจ้าอู่ทอง โดยขุดสระเป็นรูปสี่เหลี่ยม สถานที่ตั้งเดิมของวัดตั้งอยู่บริเวณสระน้ำนี้แต่ภายหลังได้ย้ายที่ตั้งมาอยู่ในที่ตั้งปัจจุบัน
อาคารเสนาสนะที่สำคัญ ได้แก่ อุโบสถทรงไทยประเพณี สร้างเมื่อ พ.ศ. 2523 ภายในประดิษฐาน พระพุทธมหาปุณณะ มีภาพจิตรกรรมฝาผนัง มีพระพุทธรูปองค์หนึ่งที่สร้างโดยบรรหาร ศิลปอาชา ปูชนียวัตถุอื่น ได้แก่ หลวงพ่อแดง สร้างด้วยทองคำแต่สีออกสีแดง มีลักษณะศิลปะอู่ทอง วิหารหลังใหม่ตกแต่งด้วยไม้มะค่าท่อนเดียว ฐานแกะสลักด้วยหินอ่อน
เจ้าหญิงอัตสึโกะ โคโนเอะ
เจ้าหญิงโคโนเอะ โยชิโกะ (ญี่ปุ่น: 近衛温子, 2461 - 2483) เป็นธิดาใน เจ้าชายฟูมิมาโระ โคโนเอะ และ เจ้าหญิงชิโยโกะ โคโนเอะ สมรสกับ โฮโซกาวะ โมริซาดะ ผู้นำตระกูลโฮโซกาวะ และไดเมียวแห่งคุมาโมโตะ ทั้งสองมีบุตร 1 คนคือ โมริฮิโระ โฮโซกาวะ นายกรัฐมนตรีญี่ปุ่นคนที่ 79
Inverted repeat
inverted repeat (IR) เป็นลำดับนิวคลีโอไทด์ที่ภายหลังตามมาด้วยลำดับ reverse complement ของมัน ลำดับนิวคลีโอไทด์ที่ขั้นในระหว่างอาจยาวแค่ไหนก็ได้หรือแม้แต่ไม่มีเลย ยกตัวอย่างเช่น เป็น inverted repeat
คอมมานด์ & คองเคอร์: เรนอิเกด
คอมมานด์ & คองเคอร์: เรนอิเกด (Command & Conquer: Renegade) เป็นวิดีโอเกมยิงมุมมองบุคคลที่หนึ่งและสาม ซึ่งได้รับการพัฒนาโดยบริษัทเวสต์วูดสตูดิโอส์ และเป็นส่วนหนึ่งของซีรีส์คอมมานด์ & คองเคอร์ โดยเป็นเกมคอมมานด์ & คองเคอร์ เพียงเกมเดียวที่ใช้มุมมองบุคคลที่หนึ่ง วางจำหน่ายเมื่อวันที่ 27 กุมภาพันธ์ ค.ศ. 2002 โดยบริษัทอีเอ เกมส์
เรื่องย่อ
เรื่องราวของภาคเรนอิเกดเกิดขึ้นในช่วงสุดท้ายของสงครามไทบีเรียมครั้งที่หนึ่งซึ่งได้ปรากฎในคอมมานด์ & คองเคอร์ ผู้เชี่ยวชาญด้านการวิจัยไทบีเรียมสามอันดับแรกของกองกำลังพิทักษ์โลก ได้ถูกกลุ่มภราดรภาพแห่งน็อดลักพาตัว โดยผู้เล่นจะสวมบทบาทเป็นหน่วยคอมมานโดของกองกำลังพิทักษ์โลก นั่นคือร้อยเอก นิค "ฮาวอค" พาร์กเกอร์ ซึ่งได้รับมอบหมายให้ช่วยชีวิตผู้เชี่ยวชาญเหล่านี้ เขาดำเนินภารกิจที่นำเขาไปทั่วโลกในประเทศและสภาพอากาศต่าง ๆ ทั้งในร่มและกลางแจ้ง รวมทั้งปฏิบัติการของเขาได้ส่งผลกระทบอย่างมากต่อสถานะสงครามในปัจจุบัน ขณะที่เกมดำเนินไป ได้มีการเปิดเผยว่าผู้เชี่ยวชาญถูกบังคับให้ทำการวิจัยทางชีวเคมีสำหรับความลับสุดยอดของ "โปรเจกต์ รี-เจเนซิส" ของกลุ่มภราดรภาพ ซึ่งเป็นความพยายามที่จะสร้างทหารชั้นยอดที่ได้รับการปรับปรุงทางพันธุกรรมด้วยความช่วยเหลือจากไทบีเรียม
รูปแบบการเล่น
เกมนี้สามารถเล่นได้ทั้งแบบเกมยิงมุมมองบุคคลที่หนึ่งหรือบุคคลที่สาม แล้วแต่ความชอบของผู้เล่น ผู้เล่นมีอาวุธหลายแบบ ซึ่งบางอาวุธมีประสิทธิภาพเฉพาะสำหรับศัตรูบางตัว และมีความสามารถในการวางซีโฟร์เข้าใส่เป้าหมาย รวมถึงตั้งค่าสัญญาณเพื่อปล่อยลำแสงปืนใหญ่แบบใช้ไอออน อาวุธมีทั้งแมกกาซีนที่บรรจุใหม่ได้ และความจุกระสุนเพิ่มเติม ไม่มีอาวุธระยะประชิดในเกมนี้ หากแต่มีเพียงปืนพกที่มีกระสุนไม่จำกัด ผู้เล่นยังสามารถขับและใช้อาวุธของยานพาหนะทั้งกองกำลังพิทักษ์โลก และกลุ่มภราดรภาพแห่งน็อด นอกจากนี้ เกราะสามารถหยิบขึ้นมาเพื่อปกป้องผู้เล่นจากความเสียหาย
ขณะที่ผู้เล่นเล่นผ่านภารกิจต่าง ๆ อีวีเอในเกม หรือความช่วยเหลือทางวิดีโออิเล็กทรอนิกส์ จะอัปเดตเป็นระยะตามวัตถุประสงค์ของภารกิจ ซึ่งอีวีเอบันทึกและอัปเดตวัตถุประสงค์ทั้งหมดรวมถึงสถานะปัจจุบัน วัตถุประสงค์ประกอบด้วยการทำลายโครงสร้าง, ฐานที่ตั้ง และอื่น ๆ วัตถุประสงค์แบ่งออกเป็นสามประเภท ได้แก่ ประถมภูมิ, ทุติยภูมิ และตติยภูมิ การบรรลุวัตถุประสงค์ประถมภูมิมีความสำคัญต่อความสำเร็จของภารกิจนั้น ส่วนวัตถุประสงค์ทุติยภูมิไม่จำเป็นสำหรับการทำภารกิจให้สำเร็จ และอาจช่วยไม่ได้มากในการเล่นเกม แต่จะส่งผลต่อ "อันดับ" สุดท้ายเมื่อสิ้นสุดแต่ละภารกิจ และวัตถุประสงค์ตติยภูมิ ซึ่งมักจะถูกซ่อนไว้ จะไม่ส่งผลต่อการจัดอันดับสุดท้ายเลย แต่อาจช่วยในการเล่นเกม (เช่น ทำให้เสาโอเบลิสก์แห่งแสงไร้ความสามารถ) นอกจากนี้ สามารถเก็บรวบรวมดิสก์ข้อมูลเพื่ออัปเดตแผนที่ภารกิจ
โหมดหลายผู้เล่น
องค์ประกอบแบบหลายผู้เล่นของเกมนี้อยู่ในรูปแบบ 'คอมมานด์แอนด์คองเคอร์โหมด' ซึ่งผู้เล่นจะถูกแบ่งออกเป็นสองทีม ได้แก่ กองกำลังพิทักษ์โลก และกลุ่มภราดรภาพแห่งน็อด แต่ละทีมเริ่มต้นด้วยฐานของตัวเอง สมาชิกในทีมสามารถจัดซื้อยานพาหนะและคลาสตัวละครขั้นสูงได้อย่างอิสระ เพื่อทำลายฐานศัตรูและปกป้องฐานของพวกเขาเอง การแข่งจะชนะเมื่อทีมหนึ่งทำลายฐานของอีกทีมหนึ่ง หรือเมื่อทีมหนึ่งมีคะแนนมากกว่าอีกทีมหนึ่งเมื่อหมดเวลา โดยการสร้างความเสียหายรวมถึงทำลายยูนิตและสิ่งก่อสร้างของศัตรูจะได้รับคะแนน ส่วนเซิร์ฟเวอร์บางแห่งอนุญาตให้ใช้ตัวเลือก 'สัญญาณจบเกม' ที่ทำให้ฝ่ายใดฝ่ายหนึ่งชนะทันที หากไฟสัญญาณ 'สุดยอดอาวุธ' ของฝ่ายนั้นถูกวางและทำให้เกิดการระเบิดได้สำเร็จบน 'ฐานสัญญาณ' ในฐานของอีกฝ่ายหนึ่ง ทั้งนี้ สมาชิกในทีมได้รับเงินจากการเก็บเกี่ยวไทบีเรียมและต้องซื้ออุปกรณ์ของตนเอง
การพัฒนา
เกมเอนจินที่เรียกว่า "เอนจินเรนอิเกด" หรือ "เวสต์วูดทรีดี" ได้รับการพัฒนาภายในหน่วยงานโดยบริษัทเวสต์วูด ซึ่งได้รับการออกแบบมาเพื่อสอดคล้องกับฟิสิกส์ในโลกแห่งความเป็นจริง และช่วยให้เคลื่อนไหวได้อย่างราบรื่นจากสภาพแวดล้อมในร่มรวมถึงกลางแจ้ง เอนจิน "เวสต์วูดทรีดี" ได้รับการนำมาใช้ซ้ำในฐานะฐานของเอนจินวิดีโอเกมเซจที่ใช้ในคอมมานด์ & คองเคอร์: เจเนรัลส์, เดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ, เดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ II และคอมมานด์ & คองเคอร์ 3: ไทบีเรียมวอร์ส
เมื่อเกมพลาดวันที่จัดส่ง ทางบริษัทเวสต์วูดได้สร้างวิดีโอตลกชื่อฮาวอคเทกส์ออนเวสต์วูด โดยฮาวอคซึ่งเป็นตัวละครหลักและพระเอกของเกมได้ไปที่บริษัทเวสต์วูดสตูดิโอส์เพื่อให้แน่ใจว่าเกมจะไม่พลาดวันจัดส่งอีกครั้ง แต่แม้หลังจากสร้างวิดีโอดังกล่าวแล้ว ก็ได้พลาดวันที่จัดส่งอีกครั้ง
เดิมเกมนี้มีคอมมานโดที่ไม่เหมือนกัน (โลแกน เชเพิร์ด) ซึ่งดูคล้ายกับหน่วยคอมมานด์ & คองเคอร์ ดั้งเดิมมากกว่า และเน้นแอ็กชันน้อยกว่าการทำให้เป็นรูปเป็นร่างสุดท้าย นอกจากนี้ ทหารของกลุ่มภราดรภาพแห่งน็อดยังดูคล้ายกับคอมมานด์ & คองเคอร์ ของพวกเขามากกว่า โดยสวมเครื่องแบบลายพรางอาชีพในเมือง มากกว่าจัมป์ซูตสีแดงที่แยกแยะได้ง่ายในสมรภูมิ
ภาคเรนอิเกดได้รับการเผยแพร่อีกครั้งในกล่องอีเอ คลาสสิก อย่างน้อยสองกล่อง (กล่องหนึ่งรวมอยู่กับโคแมนซี 4 ในฐานะโบนัส และอีกกล่องหนึ่งรวมอยู่กับฟรีดอมฟอร์ซ) ภายหลังการเปิดตัวครั้งแรก และรวมอยู่ในการรวบรวมสองชุดของคอมมานด์ & คองเคอร์ ได้แก่ เดอะคอมมานด์ & คองเคอร์ คอลเลกชัน และคอมมานด์ & คองเคอร์ คอลเลกเทด
ส่วนในเดือนกุมภาพันธ์ ค.ศ. 2006 ภาคเรนอิเกดได้รับการขนถ่ายไปยังฉบับรวบรวมในชื่อคอมมานด์ & คองเคอร์: เดอะเฟิสต์ดีเคด พร้อมกับอีก 11 เกมคอมมานด์ & คองเคอร์ ในชุดดีวีดีสองชุด โดยดีวีดีโบนัสประกอบด้วยเนื้อหาที่เกี่ยวข้องกับเกมทั้งหมดน้อยกว่าหนึ่งชั่วโมงเล็กน้อย ดีวีดีเกมของคอมมานด์ & คองเคอร์: เดอะเฟิสต์ดีเคด, ภาคเรนอิเกดได้รวมแพตช์ล่าสุด (1.037) โดยค่าเริ่มต้น, มีแอปพลิเคชันโน-ซีดี ที่ได้รับการอนุมัติ บวกกับส่วนประกอบซีดี เช่น ไฟล์ภาพยนตร์ ซึ่งได้รับการติดตั้งลงในโฟลเดอร์แล้ว ทั้งนี้ ภาคเรนอิเกดพร้อมด้วยเกมอื่น ๆ อีกสองสามรายการได้มีปัญหากับรายการการลงทะเบียนในการเปิดตัวครั้งแรกของการรวบรวม ซึ่งได้รับการแก้ไขแล้วในแพตช์ 1.02 แม้ว่าเดิมทีบริษัทเวสต์วูดตั้งใจจะสร้างภาคต่อของเรนอิเกดที่เกิดขึ้นในจักรวาลเรดอเลิร์ต (รู้จักกันในชื่อเรนอิเกด 2 เท่านั้น) แต่โครงการนี้ก็ถูกยกเลิกก่อนที่จะมีการประกาศอย่างเป็นทางการ แนวคิดศิลปะที่แสดงโครงสร้างและยานพาหนะในรูปแบบเรดอเลิร์ตสามารถพบได้ทางออนไลน์ เช่นเดียวกับระดับการทดสอบที่แสดงภาพโรงงานสกัดของสหภาพโซเวียต ส่วนโครงการแฟน ๆ ที่ใช้งานอยู่ได้รับอนุญาตจากบริษัทอีเอให้เผยแพร่ในรูปแบบสแตนด์อโลน เหตุการณ์นี้ถือเป็นการเปลี่ยนแปลงครั้งสำคัญในกลยุทธ์การประชาสัมพันธ์สำหรับบริษัทอิเล็กทรอนิก อาตส์ ซึ่งมักถูกมองในแง่ลบในแง่ของการสนับสนุนจากชุมชน และไม่เคยแสดงท่าทีเกี่ยวกับทรัพย์สินทางปัญญาเช่นนี้มาก่อน
ภาคเรนอิเกดเป็นเกมเดียวที่นอกเหนือจากภาคไทบีเรียน ทไวไลท์ ในซีรีส์ ที่ไม่เคยมีการเปิดตัวภาคเสริมอย่างเป็นทางการ อย่างไรก็ตาม บริษัทเวสต์วูดสตูดิโอส์ได้เปิดตัวชุดพัฒนาซอฟต์แวร์ (SDK) เพื่อให้ผู้ใช้สามารถเพิ่มเนื้อหาของตนเองลงในเกมได้ ทางสตูดิโอยังได้เปิดตัวโมเดลความละเอียดสูงจำนวนหนึ่งให้กับชุมชนการสร้างตัวปรับแต่งเกม รวมถึงบางรุ่นจากเกมภาคเรดอเลิร์ต โดยเฉพาะรุ่นที่สอง ทั้งนี้ แหล่งที่ตั้งแฟน ๆ หลายแห่งได้รับการจัดตั้งขึ้นเพื่อเฉลิมฉลองเกม และอนุญาตให้ผู้เล่นดาวน์โหลดแผนที่ใหม่ ตลอดจนภาคเสริมที่กำหนดเอง
ในเดือนกรกฎาคม ค.ศ. บริษัทอีเอ เกมส์ ได้เปิดตัวชุดพัฒนาซอฟต์แวร์ (SDK) ที่รองรับซอฟต์แวร์ทรีดีเอส แมกซ์ สำหรับเกมคอมมานด์ & คองเคอร์: เจเนรัลส์ และเดอะลอร์ดออฟเดอะริงส์: เดอะแบตเทิลฟอร์มิดเดิลเอิร์ธ แม้ว่าภาคเรนอิเกดจะใช้เอนจินเกมพื้นฐานเดียวกันกับซีรีส์เกมอีกสองเกมนี้ แต่ก็ไม่สามารถใช้งานร่วมกับชุดพัฒนาซอฟต์แวร์ใหม่นี้ได้ ซึ่งสมาชิกจากชุมชนเรดอเลิร์ต: อะพาธบียอนด์ ได้แก้ไขและเผยแพร่ใหม่เพื่อให้เข้ากันได้กับภาคเรนอิเกดหลังจากแจ้งบริษัทอีเอ ทั้งนี้ เวอร์ชันที่อัปเดตได้รับการเผยแพร่อย่างเป็นทางการ แต่ยังขาดความสามารถในการเปิดใช้งานการตั้งค่าการชนกันอย่างเหมาะสมบนวัตถุในโลกของ 3 มิติที่เกมใช้
ส่วนเวอร์ชันเพลย์สเตชัน 2 อยู่ระหว่างการพัฒนา แต่ถูกยกเลิก
การเชื่อมโยงซีรีส์
เกือบทุกยูนิตและโครงสร้างส่วนใหญ่ในคอมมานด์ & คองเคอร์ ดั้งเดิมได้รับการสร้างขึ้นใหม่ในเกม แม้ว่าจะมีการเปลี่ยนแปลงด้านความสวยงาม ตัวละครใหม่รวมถึงมนุษย์กลายพันธุ์ที่หลากหลาย, หน่วยคอมมานโดของกองกำลังพิทักษ์โลกหรือที่รู้จักกันในชื่อ "เดดซิกซ์" รวมถึงเหล่าหัวกะทิของกลุ่มภราดรภาพแห่งน็อด เช่น แบล็กแฮนด์, ซากูระ และเมนโดซา
ภารกิจบางอย่างของเกมดูเหมือนจะอิงจากภารกิจกองกำลังพิทักษ์โลกบางอย่างในคอมมานด์ & คองเคอร์ เช่นภารกิจที่ ดร.โมเบียส ถูกกลุ่มภราดรภาพแห่งน็อดลักพาตัวไป และผู้เล่นได้รับมอบหมายให้ช่วยเหลือเขา รวมถึงภารกิจสุดท้ายในภาคเรนอิเกดที่ได้กระตุ้นจากการโจมตี ณ กองบัญชาการในซาราเยโวของเคน และในภารกิจสุดท้ายของภาคเรนอิเกด ซึ่งตั้งอยู่ในวิหารแห่งน็อด บางห้องพอจำได้ว่ามาจากการบรรยายสรุปภารกิจกลุ่มภราดรภาพแห่งน็อด ของคอมมานด์ & คองเคอร์
ในภารกิจที่ 11 ของเกม คือยานเอเลียนที่ลงมาอยู่ใกล้ ๆ โรงผลิตกำลังและลานก่อสร้าง มันมีสีคล้ายกันมากและสร้างให้แก่ฝ่ายสครินของไทบีเรียมวอร์ส โดยด้านนอกเป็นสีน้ำเงินในขณะที่ด้านในยังคงเป็นสีเขียวเข้ม ซึ่งคล้ายกับหน่วยสครินมาก ตัวยานเองอาจเป็นการอ้างถึงยานที่ถูกทิ้งร้างที่ไม่รู้จักซึ่งพบเห็นได้ในภารกิจสุดท้ายของกองกำลังพิทักษ์โลกในคอมมานด์ & คองเคอร์ ซึ่งหลายคนมองว่าเป็นการปรากฏตัวครั้งแรกของสครินในประวัติศาสตร์ของซีรีส์ ยานทั้งสองได้ลงมา และอยู่ใกล้กับวิหารแห่งน็อดที่ได้รับการป้องกันอย่างแน่นหนา
รีเมค
เรนอิเกด X เป็นเกมแบบสแตนด์อโลนที่สร้างขึ้นโดยโทเทมอาตส์ ซึ่งเป็นสตูดิโอพัฒนาอาสาสมัครอิสระ โดยสตูดิโอดังกล่าวได้เปิดตัวโอเพนเบตา เกมเวอร์ชันฟรีแวร์เมื่อวันที่ 26 กุมภาพันธ์ ค.ศ. 2014 ซึ่งโทเทมอาตส์ยังคงเผยแพร่การอัปเดตและส่วนเพิ่มเติมสำหรับเรนอิเกด X
การตอบรับ
ในสหรัฐ ภาคเรนอิเกดขายได้ 250,000 ชุด และทำเงินได้ 7.8 ล้านดอลลาร์ภายในเดือนสิงหาคม ค.ศ. 2006 หลังจากที่วางจำหน่ายในเดือนกุมภาพันธ์ ค.ศ. 2002 โดยเป็นเกมคอมพิวเตอร์ที่ขายดีอันดับที่ 79 ของประเทศระหว่างมกราคม ค.ศ. 2000 ถึงสิงหาคม ค.ศ. 2006 ซึ่งคอมมานด์ & คองเคอร์: เรนอิเกด ได้รับ "บทวิจารณ์ที่เป็นที่นิยมโดยทั่วไป" ตามเว็บไซต์การรวบรวมบทวิจารณ์ของเมทาคริติก
เกรก คาซาวิน จากเว็บไซต์เกมสปอตกล่าวว่า "เกมมีปัญหาบางอย่างที่เห็นได้ชัดเจน แม้ว่าแฟน ๆ คอมมานด์ & คองเคอร์ อาจพบว่าตัวเองมีความสนุกมากเกินที่จะเอาใจใส่" แต่เขายังวิพากษ์วิจารณ์เกมดังกล่าว โดยระบุว่า "เวสต์วูดไม่เคยทำเกมยิงมาก่อน และคุณสามารถบอกได้" ซึ่งในภายหลัง เว็บไซต์ดังกล่าวได้ยกให้เรนอิเกดได้รองชนะเลิศสำหรับรางวัล "เกมแห่งเดือน" ในเดือนกุมภาพันธ์ ค.ศ. 2002 ส่วนสตีฟ บัตส์ จากเว็บไซต์ไอจีเอ็นได้แสดงความคิดเห็นเกี่ยวกับความซ้ำซากจำเจของเกม โดยเขียนว่า "ผมเดาว่าผมต้องการบางสิ่งที่เขียนสคริปต์น้อยกว่านี้มาก และทำให้แคบกว่ามากจากเกมผู้เล่นคนเดียว...อย่างที่มันเป็น มันเหมือนกับการวิ่งผ่านห้องโถงจนกว่าคุณจะไปถึงอาคาร, เคลียร์อาคารแล้ววิ่งผ่านโถงทางเดิน จนถึงอาคารถัดไป" นอกจากนี้ เขายังวิพากษ์วิจารณ์ปัญญาประดิษฐ์ โดยกล่าวว่า "มากกว่าสิ่งอื่นใด มันเป็นปัญญาประดิษฐ์ที่น่ากลัวที่ทำลายความเพลิดเพลินที่อาจเกิดขึ้นของเกม ศัตรูมีความซับซ้อนน้อยมาก และกลยุทธ์หลักของพวกเขาดูเหมือนว่าจะประกอบด้วยการวิ่งเข้าหาคุณ โดยพยายามทำให้แหนบกระสุนของพวกเขาว่างเปล่าให้เร็วที่สุด"
ภาคเรนอิเกดได้รับการยกย่องจากการเล่นออนไลน์ ซึ่งเว็บไซต์เกมเมอส์เทมเปิลเขียนว่า "[...]บริษัทเวสต์วูดสานต่อธรรมเนียมของพวกเขาในการสนับสนุนผู้เล่นหลายคนที่ยอดเยี่ยมด้วยภาคเรนอิเกด"
เคราร์ด เตอร์บอร์ค
เคราร์ด เตอร์บอร์ค (Gerard ter Borch) หรือ เคราร์ด เตอร์บืร์ค (Gerard Terburg; ธันวาคม ค.ศ. 1617 - 8 ธันวาคม ค.ศ. 1681) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17 เตอร์บอร์คได้รับการฝึกหัดการเขียนเป็นอย่างดีจากบิดาและมีพรสวรรค์ในการเขียนภาพตั้งแต่ยังอายุไม่มาก เตอร์บอร์คมีความเชี่ยวชาญทางการเขียนภาพชีวิตประจำวันและภาพเหมือน
สมุดภาพ
1617 1681
บิลบอร์ดมิวสิกอะวอดส์ 2013
บิลบอร์ดมิวสิกอะวอดส์ 2013 (2013 Billboard Music Awards) เป็นรางวัลแห่งวงการดนตรีอเมริกัน ที่จัดขึ้นโดยนิตยสารเกี่ยวกับอุตสาหกรรมเพลงในอเมริกา "บิลบอร์ด" ซึ่งงานประกาศผลรางวัลจัดขึ้นที่เอ็มจีเอ็มแกรนด์การ์เดนอารีนา ในนครลาสเวกัส รัฐเนวาดา ประเทศสหรัฐอเมริกา จัดขึ้นในวันที่ 19 พฤษภาคม พ.ศ. 2556 ถ่ายทอดสดผ่านทางเอบีซี โดยมีพิธีกรประจำงานคือ "เทรซี มอร์แกน" ซึ่งผู้ที่ได้รับรางวัลศิลปินแห่งปีได้แก่ "เทย์เลอร์ สวิฟต์" และยังเป็นผู้ที่ได้รับรางวัลเยอะที่สุดในปีนี้ด้วย ด้วยรางวัลทั้งหมด 8 รางวัลจากการเสนอชื่อเข้าชิงทั้งหมด 11 รางวัล นอกจากนี้ยังมีการมอบรางวัลสาขาใหม่คือ "รางวัลบิลบอร์ดไมล์สโตน" (Billboard Milestone Award) สนับสนุนโดย เชฟโรเลต ซึ่งผู้ที่ได้รับรางวัลนี้คือ "จัสติน บีเบอร์"
งานประกาศผลรางวัล
งานประกาศผลรางวัลของ บิลบอร์ดมิวสิกอะวอดส์ 2013 จัดขึ้นที่เอ็มจีเอ็ม แกรนด์ การ์เด้น อารีนา ในวันที่ 19 พฤษภาคม พ.ศ. 2556 มีศิลปินจำนวนมากมาร่วมเดินพรมน้ำเงิน (Blue Carpet) ซึ่งแตกต่างจากงานอื่น ๆ ที่นิยมเดินพรมแดง งานประกาศผลรางวัลดำเนินเรื่องโดย เทรซี มอร์แกน นักแสดงตลกชาวอเมริกัน เริ่มด้วยการโชว์ของ บรูโน มาร์ส ก่อนที่จะเป็นการประกาศรางวัลสาขาแรกและสาขาถัด ๆ ไป โดยมีการแสดงจากศิลปินหลายคนที่ให้น่าสนใจเช่นเดียวกับการประกาศผลรางวัล เช่น เทย์เลอร์ สวิฟต์, จัสติน บีเบอร์, คริส บราวน์, เจนนิเฟอร์ โลเปซ และนิกกี มินาจ การประกาศผลรางวัลในงานนั้นประกาศเพียงแค่ 14 สาขา ได้แก่ รางวัลศิลปินแห่งปี, รางวัลศิลปินหน้าใหม่แห่งปี, รางวัลบิลบอร์ดไมล์สโตน, รางวัลศิลปินชายยอดนิยมแห่งปี, รางวัล Top Radio Songs Artist, รางวัล Top Billboard 200 Album, รางวัลศิลปินทัวร์แห่งปี, รางวัล Icon Award, รางวัลศิลปินเพลงร็อคแห่งปี, รางวัลเพลงอิเล็กทรอนิกส์แดนซ์แห่งปี, รางวัลศิลปินเพลงสตรีมมิงยอดนิยม (วิดีโอ), รางวัลเพลงแร็ปแห่งปี, รางวัลเพลงดิจิตอลแห่งปี และรางวัลศิลปินเพลงแร็ปแห่งปี
รายชื่อผู้ที่เข้าชิงและผู้ได้รับรางวัล
หมายเหตุ: ผู้ที่ได้รับรางวัล จะเน้นด้วย "ตัวหนา"
ปฏิบัติการโวเร็ค
แผนการโวเร็ค (Worek Plan) หรือ ปฏิบัติการโวเร็ค (Operation Worek, Plan Worek ซึ่งมีความหมายว่า แผนถุงกระสอบ) เป็นปฏิบัติการของกองทัพเรือโปแลนด์ในช่วงต้นของสงครามโลกครั้งที่สอง ซึ่งเรือดำน้ำของโปแลนด์ห้าลำออกปฏิบัติการเพื่อป้องกันมิให้กองทัพเรือเยอรมันทำการยกพลขึ้นบกตามแนวชายฝั่งของโปแลนด์ และโจมตีเรือรบของข้าศึกที่กำลังทำลายเครื่องปอ้งกันตามแนวชายฝั่ง โดยเฉพาะอย่างยิ่ง คาบสมุทรเฮล
แผนการดังกล่าวไม่เกิดผลอะไรเลย เนื่องจากฝ่ายเยอรมนีไม่มีแผนการที่จะยกพลขึ้นบก แผนการดังกล่าวยังกำหนดให้เรือดำน้ำเหล่านั้นปฏิบัติการในพื้นที่ที่ถูกกักในเขตน้ำตื้นใกล้ชายฝั่งโปแลนด์ ทำให้เรือดำน้ำเหล่านั้นตกเป็นเหยื่อของหน่วยต่อต้านเรือดำน้ำที่แข็งแกร่งโดยง่าย เรือดำน้ำของโปแลนด์ไม่สามารถจมเรือของข้าศึกได้แม้แต่ลำเดียวแม้ว่าจะพยายามกันอย่างสุดฤทธิ์แล้วก็ตาม ความเสียหายเดียวที่เกิดขึ้น คือ ทุ่นระเบิดของเรือดำน้ำ Żbik ได้จมเรือกวาดทุ่นระเบิดลำหนึ่งของฝ่ายเยอรมัน เรือดำน้ำทั้งหมดของโปแลนด์ไม่ได้รับการเสียหายเลย แต่ก็ต้องประสบกับการสึกหรอของตัวเรือดำน้ำและปัญหาทางด้านเทคนิค ทำให้ผู้บังคับการกองเรือดำน้ำต้องสั่งยกเลิกปฏิบัติการ เมื่อตอนกลางเดือนกันยายน 1939
แผนการ
แผนการดังกล่าวเป็นแผนสำหรับการปฏิบัติการของเรือดำน้ำ 5 ลำ ได้แก่ Orzeł (นกอินทรี), Wilk (หมาป่า), Sęp (แร้ง), Żbik (แมวป่า) และ Ryś (ลิงซ์) เพื่อต่อกรกับกองเรือข้าศึกซึ่งมีกำลังเหนือกว่าในเขตทะเลบอลติก ซึ่งกองทัพเรือโปแลนด์ประกอบด้วยเรือพิฆาตตอร์ปิโดเพียงสี่ลำ และเรือวางทุ่นระเบิดไม่กี่ลำเท่านั้น
เรือดำน้ำโปแลนด์ออกปฏิบัติการใกล้กับแนวชายฝั่ง ในเขตอ่าว Gdańsk และคาบสมุทรเฮล พวกเขาได้รับคำสั่งให้ทำลายเรือรบเยอรมันที่ระดมยิงเข้าใส่ชายฝั่งและทำลายเรือที่พยายามที่ยกพลขึ้นบก แผนการได้ระบุอย่างชัดเจนว่าการใช้เรือดำน้ำของโปแลนด์จะเป็นไปตามกฎหมายระหว่างประเทศ คือ เมื่อเรือลำเดียวที่ไม่ติดอาวุธเข้ามาในเขตปฏิบัติการจะได้รับคำเตือนก่อนที่จะถูกยิง
Orzeł จะอยู่บริเวณตำแหน่งที่อยู่ไกลที่สุด ในเขตอ่าว Gdańsk จากจัสตาเนียไปจนถึงปากน้ำจืดแม่น้ำวิสตูล่า ส่วนทางตะวันออกของเรือ Orzeł บริเวณทางเข้าอ่าว Gdańsk จะเป็นที่ตั้งของเรือ Wilk ส่วนเรือดำน้ำอีกสามลำที่เหลือจะอยู่ทางตอนเหนือของอ่าว Gdańsk พวกมันตั้งอยู่ห่างกันเพื่อให้ชาร์จหม้อแปลงไฟฟ้าใหม่ตลอดทั้งคืน
ปฏิบัติการ
ปฏิบัติการโวเร็คเริ่มขึ้นเมื่อเยอรมนีบุกครองโปแลนด์ เมื่อวันที่ 1 กันยายน ค.ศ. 1939 ไม่กี่ชั่วโมงหลังจากการรุกรานเริ่มต้น เหล่าเรือดำน้ำได้รับการติดต่อทางวิทยุให้เปิดผนึกที่มีแผนของปฏิบัติการโวเร็คไว้ และเมื่อถึงตอนเย็นวันนั้น เรือดำน้ำทุกลำก็เข้าประจำที่
เรือดำน้ำทุกลำต่างก็พยายามเข้าประจัญบานกับกองเรือเยอรมนี แต่ทว่าไม่ประสบผล กองทัพเยอรมันเหนือกว่าทั้งด้านจำนวน และได้รับการสนับสนุนจากลุควาฟเฟ แม้ว่าเรือดำน้ำของโปแลนด์จะถูกโจมตีด้วยลูกระเบิดน้ำลึกหลายครั้ง แต่ก็ไม่มีเรือดำน้ำลำใดที่จมลงสู่ก้นทะเล ในที่สุด เมื่อต่างฝ่ายต่างก็ทำอะไรกันไม่ได้ กัปตันกองเรือดำน้ำของโปแลนด์จึงตัดสินใจให้ละทิ้งที่ตั้งของตน เนื่องจากไม่มีท่าทีว่าฝ่ายเยอรมันจะมีการยกพลขึ้นบก ซึ่งเป็นจุดประสงค์ของปฏิบัติการดังกล่าว ปฏิบัติการโวเร็คจึงพังอย่างไม่เป็นท่า
ผลที่เกิดขึ้น
เรือ Orzeł ได้ละเขตปฏิบัติการของตนเมื่อวันที่ 4 กันยายน และในวันที่ 15 กันยายน ได้จอดไว้ที่ท่าทาลลินน์ ประเทศเอสโตเนีย เพื่อหยุดพักและซ่อมแซม (ซึ่งตาม กฎหมายระหว่างประเทศอนุญาตให้จอดพักได้ 24 ชั่วโมงก่อนจะมีการกักตัว) หลังจากที่เอสโตเนียพยายามจะยึดเรือ เรือ Orzeł จึงเดินทางไปยังสหราชอาณาจักร ซึ่งเหตุการณ์ดังกล่าวเรียกว่า เหตุการณ์ Orzeł เรือ Orzeł จมลงสู่ก้นทะเลในปี ค.ศ. 1940
เรือ Ryś ได้รับความเสียหายและไม่สามารถทำการรบต่อไปได้ และถูกกักตัวในเมืองท่าของสวีเดน ตั้งแต่วันที่ 17 กันยายน
เรือ Sęp ได้รับความเสียหายอย่างหนักหลังจากถูกยิงโดยเรือพิฆาตของเยอรมนี เมื่อวันที่ 2 กันยายน จึงต้องยกเลิกปฏิบัติการโวเร็ค ในวันที่ 4 กันยายน และไปซ่อมแซมที่เมืองท่าของสวีเดน เรือลำดังกล่าวถูกกักตัวโดยสวีเดนตั้งแต่วันที่ 17 กันยายน เช่นกัน
เรือ Wilk เป็นเรือดำน้ำลำแรกที่เดินทางถึงสหราชอาณาจักร กัปตันของเรือเห็นว่าไม่ควรจะจอดเรือดำน้ำไว้ในเมืองท่าแห่งใดแห่งหนึ่งในยุโรปแผ่นดินใหญ่ ซึ่งเสี่ยงต่อการถูกกักตัว ไม่เหมือนกับเรือ Orzeł เรือ Wilk เดินทางถึงสหราชอาณาจักรเมื่อวันที่ 20 กันยายน และยังคงอยู่รอดหลังสงคราม
เรือ Żbik เป็นเรือดำน้ำเพียงลำเดียวของโปแลนด์ที่สามารถจมเรือรบเยอรมันได้ เมื่อวันที่ 1 ตุลาคม หนึ่งในทุ่นระเบิดของเรือได้จมเรือกวาดทุ่นระเบิดของเยอรมนี เอ็ม-85 เรือลำดังกล่าวถูกกักตัวโดยสวีเดนเช่นกันในวันที่ 25 กันยายน
ดิมา บิลาน
ดิมา บิลาน (Дима Билан) เกิดเมื่อวันที่ 24 ธันวาคม ค.ศ. 1981 ที่เมือง Ust-Dzheguta ในคาราไช-เชียร์เคสส์ เป็นศิลปินเพลงป็อปชาวรัสเซีย บิลานเป็นตัวแทนในการประกวดเพลงยูโรวิชันปี 2006 กับเพลง "Never Let You Go" ซึ่งเขาได้ตำแหน่งที่ 2 ต่อมาเขาชนะการแข่งขันเดียวกันในปี 2008 กับเพลง "Believe" 1981
กฤษณมูรติ
ชิททู กฤษณมูรติ (जिद्दू कृष्णमूर्ति: พ.ศ. 2438 - พ.ศ. 2529) เป็นปราชญ์และนักคิดอิสระที่ได้รับการกล่าวถึงอย่างกว้างขวาง เมื่อยังเป็นเด็กหนุ่ม ทางสมาคมเทวปรัชญาได้ประกาศยกย่องเขาขึ้นเป็นศาสดาองค์ใหม่ของโลก แต่ในปี พ.ศ. 2472 เขาประกาศสลัดทิ้งบทบาททางศาสดา รวมทั้งสานุศิษย์ผู้ติดตามจำนวนมหาศาล สลายสมาคมอัครสาวกอันใหญ่โตซึ่งก่อตั้งขึ้นเพื่อประกาศศาสนาใหม่ พร้อมทั้งยืนยันความตั้งใจว่า ไม่ต้องการเป็นศาสดา และก่อตั้งศาสนาใหม่เพื่อแบ่งแยกและครอบงำมนุษย์
ประวัติ
ชิททู กฤษณมูรติ เกิดวันที่ 12 พฤษภาคม พ.ศ. 2438 เกิดที่ เมืองมทนปัลลี เมืองเล็กๆ ในรัฐอานธรประเทศ ทางตอนใต้ของอินเดีย เป็นบุตรคนที่ 8 ใน 11 คน เมื่ออายุได้ 10 ปี มารดาของเขาเสียชีวิตลง ครอบครัวจึงย้ายไปตั้งถิ่นฐานใหม่ที่เมืองมัทราส เพราะบิดาของเขาต้องการจะทำงานให้กับสมาคมเทวปรัชญาหลังจากที่เกษียณอายุราชการ
เมื่ออายุได้ 14 ปี กฤษณมูรติถูกเลือกให้เป็นผู้ที่จะมาเป็นพาหนะแห่งครูโลกโดย บุคคลสำคัญคนหนึ่งในเทวปรัชญา ต่อจากพระเยซูและพระโคตมพุทธเจ้า กฤษณมูรติจึงถูกนำมาเลี้ยงดูอย่างระมัดระวังและเอาใจใส่โดยผู้นำของสมาคม เพื่อเตรียมพร้อมให้เขารับบทบาทอันพิเศษนี้ เพื่อรองรับการกลับมาของครูโลก ได้มีการก่อตั้งสมาคม “ดวงดาวแห่งตะวันออก” ซึ่งเป็นองค์กรใหญ่ มีสมาชิกและทรัพย์สินมากมาย แต่ในปี พ.ศ. 2472 ด้วยความประหลาดใจและงุนงงอย่างยิ่งของเหล่าสมาชิกสมาคม กฤษณมูรติประกาศสละทิ้งทุกบทบาทที่ตั้งขึ้นเพื่อเขา และแยกทางจากสมาคมเทวปรัชญา และกลับประกาศไม่เห็นด้วยกับอำนาจของผู้รู้ผู้มีอิทธิพลเหนือจิตวิญญาณ ปฏิเสธบทบาทพระศรีอริยเมตไตรย และลัทธิความเชื่อต่าง ๆ ทั้งหมด เขาประกาศชัดเจนว่าไม่ต้องการก่อตั้งศาสนาใหม่ แต่สิ่งที่เขาสนใจเพียงประการเดียว คือ “ปลดปล่อยมนุษย์” ให้เป็นอิสระ โดยปราศจากเงื่อนไขใดๆ
มูลนิธิกฤษณมูรติทุกแห่งตั้งขึ้นเพื่อจัดหมายกำหนดการโปรแกรมการเดินทางไปพูด และจัดพิมพ์งานที่มีมากมายของกฤษรมูรติจากการพูด การสนทนา การเสวนา ตามสถานที่ต่างๆ ทั่วโลก ความใส่ใจเป็นห่วงเป็นใยที่กฤษณมูรติมีต่อเยาวชนในฐานะอนาคตของมวลมนุษย์ ทำให้เขาก่อตั้งโรงเรียนขึ้นในประเทศอังกฤษ สหรัฐอเมริกา และ อินเดีย มีนักคิด นักเขียน กวี ศิลปิน นักวิทยาศาสตร์ บุคคลสำคัญเหล่านั้นหลายคน รวมทั้งผู้เชี่ยวชาญและนักวิชาการที่มีอำนาจทางการเมือง คือ มิตรที่คุ้นเคยกับกฤษณมูรติเป็นการส่วนตัว และเป็นกลุ่มที่มาร่วมเสวนาค้นหาเข้าสู่ปัญหาที่อยู่คู่กับมนุษย์มาเป็นเวลาช้านาน
เป็นที่ทราบกันดีว่า หนึ่งในผู้สอนของโลกในประวัติศาสตร์มนุษย์ชาติที่กฤษณมูรติเคารพเป็นพิเศษ คือ พระพุทธเจ้า การที่ประเทศส่วนใหญ่ในโลกตะวันออกได้รับผลกระทบอย่างลึกซึ้งจากคำสอนอันนุ่มนวลของพระพุทธเจ้า จึงคาดคะเนได้ว่าผู้คนในภูมิภาคนี้เป็นเสมือนผืนดินที่เปิดรับกฤษณมูรติและคำสอนของเขา แต่กระนั้น ข้อสังเกตที่น่าสนใจ คือ แม้ว่ากฤษณมูรติจะเดินทางเพื่อพูดคุยและเสวนาเป็นเวลายาวนานถึง70 ปี ท่านก็ยังไม่เคยไปเยือนซีกโลกตะวันออก
อย่างไรก็ตาม เมื่อพิจารณาให้ละเอียดขึ้น จะพบว่ากฤษณมูรติและคำสอนของเขา ได้เข้าไปอยู่ในใจของชาวซีกโลกตะวันออก คำสอนของกฤษณมูรติห่างไกลจากเหตุการณ์ในโลก และไม่ถูกขัดขวางโดยกลียุคทางสังคม-การเมือง และอุปสรรคด้านภาษา จึงทำให้คำสอนของท่านค่อยๆ ซึมผ่านอย่างแท้จริงและค่อยเป็นค่อยไปเข้าสู่ใจคน และมีผู้สนับสนุนและเห็นด้วยในประเทศในตะวันออกไกล และเอเชียตะวันออกเฉียงใต้
เป็นเวลาล่วงกว่า 70 ปีที่กฤษณมูรติได้เดินทางเพื่อพบปะสนทนากับผู้ที่สนใจในด้านจิตวิญญาณ เพื่อทำความเข้าใจปัญหาเป็นปัจจัยต่างๆ ที่เป็นอิทธิพลหล่อหลอมและกำหนดชีวิตเราอยู่ทั้งภายในจิตใจและภายนอก เพราะที่สุดแล้วเราคือโลก สังคมโลกก็คือสภาพที่เราแต่ละคนร่วมกันสร้างขึ้น ฉะนั้น จากความเข้าใจในตนเองอย่างลึกซึ้ง อาจจะนำไปสู่สังคมที่มีความรัก ความเมตตา มีมนุษยธรรมและความรู้สึกรับผิดชอบ
กฤษณมูรติถึงแก่กรรมเมื่อ พ.ศ. 2529 อายุได้ 91 ปีด้วยโรคมะเร็งตับอ่อน
อ้างอิง
18951986
ท่านหญิงอิเซะ
ท่านหญิงอิเซะ (ราว ค.ศ. 875–938) หรือ อิเซะ โนะ มิยาซูโดโกโระ (伊勢の御息所) เป็นกวีวากะในราชสำนักชาวญี่ปุ่น เป็นธิดาของฟูจิวาระ โนะ สึงูกาเงะแห่งจังหวัดอิเซะ นางถวายตัวเป็นบาทบริจาริกาในจักรพรรดิอูดะ ประสูติกาลพระราชโอรสคือเจ้าชายยูกิอาการิ ต่อมานางคบหากับเจ้าชายอัตสึโยชิ พระราชโอรสในจักรพรรดิอูดะ มีพระธิดาด้วยกันหนึ่งคนคือ นากัตสึกาซะ เป็นกวีหญิงเช่นมารดา
บทกวีของนาง 22 บท ถูกรวมอยู่ใน โคกิงวากาชู (古今和歌集) และอีกบทหนึ่งถูกรวมไว้ใน โองูระเฮียกูนิงวากาชู (百人一首)
ดอน มูราโค
ดอนัลด์ มูราโค (Donald Muraco) เกิดวันที่ 10 กันยายน ค.ศ. 1949 นักมวยปล้ำอาชีพที่เกษียณอายุชาวอเมริกัน เขาปล้ำภายใต้ชื่อจริงของเขาเช่นเดียวกับ  เดอะ แมกนิฟิเซนต์ มูราโค (The Magnificent Muraco) และชื่อบนสังเวียนอื่น ๆ เขาเรียกภายหลังว่า "เดอะ ร็อก" เขาปล้ำมวยปล้ำเป็นประจำช่วงปี 1970-1988 และเป็นระยะ ๆ ในช่วงหลัง มูราโคเป็นอดีตแชมป์อินเตอร์คอนติเนนทัล 2 สมัย, แชมป์เฮฟวี่เวท ECW 2 สมัย, แชมป์ Stampede North American 1 สมัย ผู้ชนะคิงออฟเดอะริงคนแรกในปี ค.ศ. 1985 และได้เข้าสู่หอเกียรติยศดับเบิลยูดับเบิลยูอี ประจำปี ค.ศ. 2004
ท่าอากาศยานมะอ์ริบ
ท่าอากาศยานมะอ์ริบ (مطار مأرب) เป็นท่าอากาศยานที่เคยมีกำหนดเริ่มก่อสร้างใน พ.ศ. 2561 เพื่อรองรับเมืองมะอ์ริบ ประเทศเยเมน แต่ถูกระงับไปอย่างไม่มีกำหนดเนื่องจากปัญหาทางการเมือง
รักเกียรติ สุขธนะ
นายรักเกียรติ สุขธนะ (4 เมษายน พ.ศ. 2497 - 10 มิถุนายน พ.ศ. 2562) อดีตสมาชิกสภาผู้แทนราษฎรจังหวัดอุดรธานี 7 สมัย และอดีตรัฐมนตรี 5 สมัย เมื่อปี พ.ศ. 2541 ระหว่างที่ดำรงตำแหน่งรัฐมนตรีว่าการกระทรวงสาธารณสุข ในสมัยรัฐบาลชวน หลีกภัย ถูกกล่าวหาว่ารับสินบน 5 ล้านบาทจากบริษัทยาและมีพฤติการณ์ร่ำรวยผิดปกติ ศาลมีคำพิพากษาในปี พ.ศ. 2546 ให้จำคุกและยึดทรัพย์
คดีทุจริตรับสินบน
นายรักเกียรติ (รัฐมนตรีว่าการกระทรวงสาธารณสุข 14 พฤศจิกายน 2540 (ลาออก 15 ก.ย. 2541)) เป็นรัฐมนตรีคนแรก ที่ต้องโทษจำคุกในคดีทุจริตรับสินบน ตามการชี้มูลความผิดของคณะกรรมการป้องกัน และปราบปรามการทุจริตแห่งชาติ (ป.ป.ช.) ฐานทุจริตรับเงินสินบน 5 ล้านบาทจากบริษัทยา ทำให้สาธารณสุขจังหวัดต้องจัดซื้อยาในราคาแพงกว่าปกติตั้งแต่ 50 % ถึงกว่า 300% ในพื้นที่ 34 จังหวัดทั่วประเทศ ความเสียหายโดยประมาณ 181.7 ล้านบาท โดยเมื่อวันที่ 28 ตุลาคม พ.ศ. 2546 ศาลฎีกาแผนกคดีอาญาของผู้ดำรงตำแหน่งทางการเมือง พิพากษาว่า
นายรักเกียรติยังเป็นจำเลยในคดีร่ำรวยผิดปกติอีกด้วย โดยวันที่ 30 กันยายน พ.ศ. 2546 ศาลฎีกาแผนกคดีอาญาผู้ดำรงตำแหน่งทางการเมืองได้มีคำพิพากษาให้ทรัพย์สินของนายรักเกียรติจำนวน 233.88 ล้านบาท ตกเป็นของแผ่นดิน อนึ่งระหว่างที่ดำเนินกระบวนพิจารณานั้นได้มีการเคลื่อนย้ายเงินสดออกจากบัญชีที่เกี่ยวข้อง ทำให้ในที่สุดกรมบังคับคดีต้องยึดอสังหาริมทรัพย์ของนายรักเกียรติแทน
นอกจากนี้มีโทษจำคุกตามคดีเช็ค อีก 30 เดือน รวมทั้งสิ้นเป็น 17 ปี 6 เดือน
การหลบหนีและการรับโทษ
นายรักเกียรติหลบหนีไม่มาฟังคำพิพากษา จนกระทั่งมีผู้พบเห็นนายรักเกียรติออกกำลังกายในสวนสาธารณะย่านปากเกร็ด จังหวัดนนทบุรี จึงถูกตำรวจจับกุมตัวมารับโทษตามคำพิพากษาตั้งแต่วันที่ 4 พฤศจิกายน พ.ศ. 2547
ภายหลังที่เข้ารับโทษที่เรือนจำคลองเปรม นายรักเกียรติ ได้รับการลดโทษเหลือ 9 ปี 2 เดือน และ 7 ปี 6 เดือน ตามลำดับ
บวชเป็นพระสงฆ์
นายรักเกียรติได้อุปสมบทเป็นพระภิกษุในพุทธศาสนา โดยได้รับฉายาว่า รกฺขิตธมฺโม จำพรรษาและปฏิบัติธรรมอยู่ ณ ศูนย์ปฏิบัติธรรมวังพญานาค วัดใหม่สุขธนะศรีนคราราม บ้านวังชัย   ตำบลเวียงคำ อำเภอกุมภวาปี จังหวัดอุดรธานี  ซึ่งเคยเป็นสำนักงานเก่าเมื่อสมัยเป็นนักการเมือง มีบทบาทในการเทศนาและให้ข้อเตือนใจนักการเมืองทั้งหลาย และได้ลาสิกขาบท เมื่อวันที่ 9 มกราคม พ.ศ. 2556 รวมระยะเวลาบวชทั้งสิ้น 3 พรรษา 2 เดือน
พระเจ้าฟีลิปที่ 3 แห่งฝรั่งเศส
พระเจ้าฟีลิปที่ 3 แห่งฝรั่งเศส (Philip III of France หรือ Philip the Bold หรือ Philip le Hardi) (30 เมษายน ค.ศ. 1245 - 5 ตุลาคม ค.ศ. 1285) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 25 สิงหาคม ค.ศ. 1270 จนเสด็จสวรรคตเมื่อวันที่ 5 ตุลาคม ค.ศ. 1285
พระเจ้าฟีลิปที่ 3 เสด็จพระราชสมภพเมื่อวันที่ 30 เมษายน ค.ศ. 1245 ที่ปัวส์ซี ในประเทศฝรั่งเศส พระองค์เป็นพระราชโอรสในพระเจ้าหลุยส์ที่ 9 แห่งฝรั่งเศส และพระราชินีมาร์การิดา ฟีลิปเสด็จติดตามพระราชบิดาไปยังตูนิเซียเพื่อไปต่อสู้ในสงครามครูเสดครั้งที่ 8 ในปี ค.ศ. 1270 พระราชบิดาเสด็จสวรรคตที่ตูนิส ฟีลิปได้รับการประกาศให้เป็นพระมหากษัตริย์เมื่อมีพระชนมายุได้ 25 พรรษา พระเจ้าฟีลิปทรงเป็นผู้ไม่มีความเด็ดขาดในการตัดสินใจ ทรงเป็นคนอ่อน, ขี้อาย และถูกข่มง่ายโดยผู้มีบุคลิกที่แข็งกว่าเช่นพระราชบิดามารดา และทรงอยู่ใต้อิทธิพลของพระราชบิดา พระองค์ทรงได้รับพระนามว่า “ผู้กล้าหาญ” (the Bold) เพราะทรงเป็นผู้มีความสามารถในการรบและการอาชามิใช่เพราะจากพระลักษณะนิสัย พระองค์ทรงเป็นผู้มีความเคร่งศาสนาแต่ไม่ใช่อย่างผู้มีความรู้ ทรงตามอย่างผู้อื่นเมื่อแรกเริ่มก็ตามอย่าง Pierre de la Broce และต่อมาพระปิตุลาพระเจ้าการ์โลที่ 1 แห่งเนเปิลส์
ดูเพิ่ม
1245 1285
สกายเทรน (แวนคูเวอร์)
สกายเทรน เป็นเส้นทางรถไฟฟ้าในเมืองแวนคูเวอร์ ประเทศแคนาดา ปัจจุบันมีระยะทาง 79.5 km และใช้ระบบอัตโนมัติ นอกจากนี้ยังสะพานขึงเฉพาะรถไฟฟ้าที่ยาวที่สุดในโลกอีกด้วย
ปัจจุบันมีจำนวน 47 สถานีในสามเส้นทาง โดยสายเอ็กซ์โปและมิลเลนเนียม ดำเนินการโดยบริษัท British Columbia Rapid Transit ภายในการควบคุมของ TransLink และสายแคนาดา ดำเนินการโดยบริษัทเอกชน ProTrans BC under ภายในการควบคุมของ TransLink
หลอดเลือดดำแขน
ในกายวิภาคศาสตร์มนุษย์ หลอดเลือดดำแขน (Brachial vein) เป็น venae comitantes (หรือหลอดเลือดดำที่ทอดขนานไปกับหลอดเลือดแดง) ของหลอดเลือดแดงแขน (brachial artery) ที่อยู่ในต้นแขน หลอดเลือดดำนี้อยู่ในชั้นลึกต่อกล้ามเนื้อ จึงเรียกหลอดเลือดนี้ว่าเป็นหลอดเลือดดำชั้นลึก (deep vein) เส้นทางเดินของหลอดเลือดดำนี้เหมือนกับหลอดเลือดแดงแขน (ย้อนกลับทาง) เริ่มจากหลอดเลือดดำเรเดียล (radial veins) และหลอดเลือดดำอัลนา (ulnar veins) รวมกัน (ตำแหน่งเดียวกับที่หลอดเลือดแดงแขนแตกออกเป็น 2 เส้นคือหลอดเลือดแดงอัลนาและหลอดเลือดแดงเรเดียล) หลอดเลือดนี้สิ้นสุดที่ขอบล่างของกล้ามเนื้อเทเรส เมเจอร์ (teres major) ณ จุดนี้หลอดเลือดดำแขนจะรวมกับหลอดเลือดดำเบซิลิค (basilic vein) กลายเป็นหลอดเลือดดำรักแร้ (axillary vein)
หลอดเลือดดำแขนมีสาขาเล็กๆ ที่รับเลือดมาจาดกล้ามเนื้อของแขนช่วงบน เช่นกล้ามเนื้อไบเซ็ปส์ เบรกิไอ (biceps brachii muscle) และกล้ามเนื้อไตรเซ็ปส์ เบรกิไอ (triceps brachii muscle)
มนตรี พงษ์พานิช
ประวัติ
มนตรี พงษ์พานิช เกิดเมื่อวันที่ 9 พฤศจิกายน พ.ศ. 2486 เป็นบุตรของนายจำรัส กับนางพริ้ง พงษ์พานิช มีพี่น้อง 9 คน ด้วยครอบครัวที่มีฐานะปานกลาง มนตรีร่อนเร่ไปอยู่กับพี่ชายที่ทำงานอยู่เชียงใหม่ จนเรียนจบชั้น ม.6 จากโรงเรียนยุพราชวิทยาลัย มีน้องชายคนหนึ่ง คือ เสริมศักดิ์ พงษ์พานิช อดีตรัฐมนตรีช่วยว่าการกระทรวงมหาดไทย ในรัฐบาล พ.ต.ท.ดร.ทักษิณ ชินวัตร
มนตรี พงษ์พานิช เรียนจบชั้น ม.6 จากโรงเรียนยุพราชวิทยาลัย สำเร็จการศึกษาระดับอาชีวศึกษาจากวิทยาลัยช่างกลปทุมวัน เมื่อปี พ.ศ. 2505 เมื่อจบจากช่างกลปทุมวัน แล้วได้เข้าทำงานที่ โรงกลั่นน้ำมันบางจาก แล้วลาออกมาเป็นลูกจ้างกรมทางหลวง ก่อนสอบชิงทุนไปเรียนที่โรงเรียนช่างกลระดับสูงในเยอรมนีตะวันตก เทียบเท่าปริญญาโท และ ปริญญาตรีวิศวกรรมศาสตรบัณฑิต (วิศวกรรมไฟฟ้ากำลัง) จาก Staatliche Ingenieur Institute Konstanz ประเทศเยอรมัน เมื่อเรียนจบจึงไปฝึกงานที่สวิตเซอร์แลนด์ ก่อนกลับเมืองไทย มนตรีไปทำงานกับ บริษัท บี.กริมแอนด์โก เป็นนายช่างใหญ่ จากนั้นก็ลาออกไปตั้งบริษัท มณีพันธ์ จำกัด ค้าขายข้าวอยู่ที่อยุธยา และแต่งงานกับ คุณหญิงธิดา พงษ์พานิช ลูกสาวคหบดีกรุงเก่าตระกูลหงษ์ทอง
เขาสมรสกับคุณหญิงธิดา พงษ์พานิช (สกุลเดิม หงษ์ทอง) มีบุตร-ธิดา 2 คน
ชีวิตการเมือง
มนตรี พงษ์พานิช เป็นสมาชิกสภาผู้แทนราษฎรจังหวัดพระนครศรีอยุธยาที่ถือว่าเป็นนักการเมืองที่มีแนวคิดทันสมัย(modernize) มีผลงานในการผลักดันโครงการพัฒนาจังหวัดหลายโครงการ อาทิ ผลักดันงบประมาณสร้างสถานีตำรวจภูธรปากท่า อำเภอท่าเรือ การก่อสร้างสถานีอนามัยตำบลโพธิ์เอนแห่งที่สอง ผลักดันงบประมาณก่อสร้างทางหลวงชนบทเพื่อเชื่อมการคมนาคมระหว่างอำเภอท่าเรือ-อำเภอนครหลวง เพื่อมุ่งเข้าสู่ตัวเมืองพระนครศรีอยุธยา การบำรุงซ่อมแซมเส้นทางท่องเที่ยวสายนครหลวง-บ้านไผ่หนองต้นโพธิ์ ซึ่งเป็นแหล่งผลิตมีดอรัญญิก การสร้างสะพานข้ามแม่น้ำป่าสัก ที่อำเภอท่าเรือเพื่อเชื่อมเทศบาลท่าเรือเข้ากับฝั่งตะวันออกของแม่น้ำป่าสัก การสร้างสะพานข้ามแม่น้ำป่าสักที่ตำบลโพธิ์เอน เพื่ออำนวยความสะดวกด้านการเดินทางแก่ประชาชนและความสะดวกในการรักษาความสงบในชุมชน การสร้างสะพานข้ามแม่น้ำป่าสักที่อำเภอนครหลวงเพื่อเชื่อมอำเภอภาชี นครหลวง และบางปะหัน เข้ากับถนนสายเอเชีย การขยายเส้นทางสายเอ 32 หรือสายเอเชียเป็นถนนนซุปเปอร์ไฮเวย์ที่มุ่งสู่ภาคเหนือ ผลักดันงบประมาณในการพัฒนาแหล่งน้ำบาดาลมากกว่า 200 แห่งรวมถึงการพัฒนาแหล่งน้ำบาดาลให้กลายเป็นระบบประปาหมู่บ้านและตำบล นอกจากนี้ยังเป็นผู้ริเริ่มโครงการจำนำข้าวเปลือกให้แก่เกษตรกร บทบาทในสภาผู้แทนราษฎรที่ส่งผลต่อกฎหมายระดับชาติที่สำคัญคือ การแก้ไขกฎกระทรวงคมนาคม เพื่ออนุญาตให้รถกระบะขนาดไม่เกินหนึ่งตันสามารถวิ่งได้บนถนนหลวงโดยสามารถให้เป็นรถโดยสารส่วนบุคคลได้มาถึงปัจจุบัน นอกจากนี้นายมนตรี พงษ์พานิช ยังถือได้ว่าเป็นส.ส.คนแรก ๆ ที่พยายามผลักดันการขยายเขตไฟฟ้าเข้าสู่พื้นที่ในท้องถิ่นห่างไกล รวมถึงการผลักดันไฟฟ้าส่องสว่างตามทางสาธารณะในชนบทซึ่งในอดีตเมื่อกว่า 20 ปีก่อน ถือเป็นเรื่องยากสำหรับการขยายเขตไฟฟ้าสาธารณะในชนบท
มนตรี พงษ์พานิช เป็นคนหนึ่งที่ได้ชื่อว่าเป็นศิษย์รักของปรมาจารย์ซอยสวนพลู "หม่อมราชวงศ์คึกฤทธิ์ ปราโมช" เคยเป็นสมาชิกสภาผู้แทนราษฎรจังหวัดพระนครศรีอยุธยา หลายสมัย ตั้งแต่การเลือกตั้งในปี พ.ศ. 2519 ถึง พ.ศ. 2539 รวม 9 สมัย เป็นอดีตหัวหน้าพรรคกิจสังคม นอกจากนี้แล้วยังเคยดำรงตำแหน่งสำคัญทางการเมือง ได้แก่ รัฐมนตรีช่วยว่าการกระทรวงคมนาคม (พ.ศ. 2524) รัฐมนตรีช่วยว่าการกระทรวงมหาดไทย (พ.ศ. 2529) รัฐมนตรีว่าการกระทรวงพาณิชย์ (พ.ศ. 2529) รัฐมนตรีว่าการกระทรวงคมนาคม (พ.ศ. 2531) รัฐมนตรีว่าการกระทรวงเกษตรและสหกรณ์ (พ.ศ. 2538) รัฐมนตรีว่าการกระทรวงสาธารณสุข (พ.ศ. 2539) และรองนายกรัฐมนตรี (พ.ศ. 2535, 2539)
มนตรี พงษ์พานิช เป็นผู้มีบทบาทสำคัญภายหลังจากรัฐบาลพลเอกชวลิต ยงใจยุทธ ถึงกาลล่มสลาย นายมนตรี พงษ์พานิช นำพรรคกิจสังคมแหกขั้วเดิม มาจับมือกับพรรคประชาธิปัตย์จัดตั้งรัฐบาล "ชวน 2" ทำให้เกิดการเปลี่ยนแปลงขั้วการเมือง
การตรวจสอบทรัพย์สินของคณะ รสช.
ในการยึดอำนาจของคณะรักษาความสงบเรียบร้อยแห่งชาติ (รสช.) ได้แต่งตั้งคณะกรรมการตรวจสอบทรัพย์สิน ปรากฏว่านายมนตรี พงษ์พานิช เป็น 1 ใน 10 นักการเมืองที่ถูกยึดทรัพย์ในครั้งนี้จำนวนกว่า 336.5 ล้านบาท แต่ในที่สุดศาลยุติธรรมก็ได้พิพากษาให้คืนทรัพย์สินทั้งหมดแก่นายมนตรี ในเวลาต่อมาภายหลังคณะรสช.และเข้าสู่ระบอบประชาธิปไตย
ญดา โชติชูตระกูล
ร้อยเอกหญิง ญดา โชติชูตระกูล (ชื่อเล่น: โอ๋) เกิดเมื่อ 29 เมษายน พ.ศ. 2522 เป็นนักแสดงชาวไทย และเป็นผู้ประกาศข่าวทางสถานีวิทยุโทรทัศน์กองทัพบก ช่อง 5
ประวัติ
ญดา รัญเสวะ หรือชื่อในวงการ ญดา โชติชูตระกูล (ชื่อเล่น: โอ๋) เกิดเมื่อ 29 เมษายน พ.ศ. 2522 ที่แขวงสุริยวงศ์ เขตบางรัก กรุงเทพมหานคร เป็นนักแสดงชาวไทย จบการศึกษาระดับประถมถึงมัธยมต้น โรงเรียนเซนต์โยเซฟคอนเวนต์ จากนั้นเข้าศึกษาต่อระดับมัธยมปลาย โรงเรียนสาธิตมหาวิทยาลัยราชภัฏสวนสุนันทา ในพระอุปถัมภ์ฯ และระดับปริญญาตรีจาก คณะนิติศาสตร์ มหาวิทยาลัยรามคำแหง ปัจจุบันสำเร็จการศึกษาระดับปริญญาโท คณะเทคโนโลยีสารสนเทศ มหาวิทยาลัยรังสิต
ปัจจุบันขณะนี้รับราชการทหารยศ ร้อยเอกหญิง ในส่วนของกองกำลังพล ประจำกองทัพบก และด้านชีวิตส่วนตัวสมรสกับนักบินหนุ่ม ร.ต.อ.วศิน รัญเสวะ หรือ ตู้ ได้เข้าพิธีหมั้นและจดทะเบียนสมรสท่ามกลางญาติผู้ใหญ่ในวันที่ 6 มีนาคม พ.ศ. 2554 ก่อนที่จะมาฉลองงานสมรสในค่ำคืนของวันที่ 13 มีนาคม 2554 ซึ่งภายในงาน มีบรรดาเหล่าเพื่อนนักแสดงของสาวโอ๋มาร่วมงานอย่างมากมาย อาทิ แนน ชลิตา เฟื่องอารมย์, ผัดไท นิลุบล อมรวิทวัส  ฯลฯ
อาดรียาน ฟัน โอสตาเดอ
อาดรียาน ฟัน โอสตาเดอ (Adriaen van Ostade; 10 ธันวาคม ค.ศ. 1610 - 2 พฤษภาคม ค.ศ. 1685) เป็นจิตรกรชาวดัตช์คนสำคัญของยุคทองของเนเธอร์แลนด์ในคริสต์ศตวรรษที่ 17 อาดรียาน ฟัน โอสตาเดอได้รับการฝึกโดยฟรันส์ ฮัลส์ ซึ่งขณะนั้นเป็นครูของอาดรียาน เบราเวอร์ และยัน มีนเซอ โมเลอนาร์ (Jan Miense Molenaer) ด้วย ฟัน โอสตาเดอมีความเชี่ยวชาญทางการเขียนภาพชีวิตประจำวัน
สมุดภาพ
1610 1685
อำเภอสันกำแพง
สันกำแพง เป็นอำเภอหนึ่งในเขตปริมณฑลของนครเชียงใหม่ที่มีความเจริญเติบโตอย่างรวดเร็ว มีการพัฒนาทุก ๆ ด้าน เป็นอำเภอที่มีแหล่งท่องเที่ยวมากมาย ที่ขึ้นชื่อได้แก่ บ้านบ่อสร้าง เป็นแหล่งรวมหัตถกรรมการทำร่มกระดาษสา ป่าดงปงไหว ตลอดเส้นทางจากตัวอำเภอเมืองไปยังอำเภอสันกำแพงจะรายล้อมไปด้วยต้นไม้ใหญ่ 2 ข้างทาง นอกจากจะเป็นอำเภอที่มีแหล่งท่องเที่ยวมากมายแล้ว อำเภอสันกำแพงยังเป็นบ้านเกิดของอดีตนายกรัฐมนตรีไทย คือ ดร.ทักษิณ ชินวัตร และนางสาวยิ่งลักษณ์ ชินวัตร
ประวัติ
จากหลักฐานศิลาจารึกที่ต้นพบ ณ วัดเชียงแสน ตำบลออนใต้ สันนิษฐานกันว่าชาวอำเภอสันกำแพงอพยพมาจากพันนาภูเลา แขวงเมืองเชียงแสน (ปัจจุบันอยู่ในจังหวัดเชียงราย) มาตั้งอยู่ริมน้ำแม่ออน โดยในสมัยพระเจ้าศิริลัทธัมมังกร มหาจักพรรดิราชธิราช ได้เสวยราชเป็นกษัตริย์ครองนครเชียงใหม่ ได้โปรดให้ราชมนตรีนายหนึ่งชื่อ เจ้าอภิชวฌาณบวรสิทธิ เป็นหมื่นดาบเรือนได้มีจิตศรัทธาชักชวนบรรดาทายกทายิกาทั้งหลายมาประชุมกันเพื่อสร้างวิหารพระเจดีย์และหอพระไตรปิฎก เมื่อสร้างเสร็จแล้วขนานนามวัดที่สร้างขึ้นว่า "สาลกิจญาณหันตาราม" วัดนี้ต่อมาชาวบ้านเรียกว่า "วัดเชียงแสน" นอกจากนั้น ชาวบ้านในหลายท้องถิ่นของอำเภอเป็นไทยองและไทลื้อ สำเนียงพูดของชาวบ้านในอำเภอเชียงแสน ต่อมาได้รับการยกฐานะขึ้นเป็นอำเภอเรียกว่า "แขวงแม่ออน" อยู่ในการปกครองของนครเชียงใหม่ ถึง พ.ศ. 2445 ในรัชสมัยของเจ้าอินทวโรรสสุริยวงศ์ ครองนครเชียงใหม่ ได้เกิดกบฏเงี้ยวขึ้นที่อำเภอเมืองแพร่ ที่แขวงแม่ออนมีชาวเงี้ยว 11 คน มีอาวุธครบได้ทำการบุกปล้นโรงกลั่นสุราที่บ้านป่าไผ่ ตำบลแช่ช้าง แล้วทำการเผาที่ทำการแขวงแม่ออนเสียหายทั้งหลัง แล้วได้หนีไปทางอำเภอดอยสะเก็ด ต่อมาในปี พ.ศ. 2446 ทางราชการได้ย้ายที่ทำการแขวงแม่ออนมาปลูกสร้างที่บ้านสันกำแพง จึงได้ชื่อว่า "อำเภอสันกำแพง" มาจนถึงทุกวันนี้ ในปี พ.ศ. 2537 กระทรวงมหาดไทยได้แบ่งพื้นที่บางส่วนของอำเภอสันกำแพงยกฐานะเป็น "กิ่งอำเภอแม่ออน"
ภูมิศาสตร์
ลักษณะภูมิประเทศ สภาพพื้นที่เป็นที่ราบลุ่มกว้าง มีพื้นที่ทั้งหมดประมาณ 196.69 ตารางกิโลเมตร มีลำน้ำที่สำคัญ  ลำน้ำแม่ออน ลำน้ำแม่ปูคา ลำน้ำแม่กวง เป็นแหล่งน้ำสำคัญ
ดอยนางเมาะเป็นจุดสูงสุดของอำเภอสันกำแพง ความสูงประมาณ 920 เมตรจากระดับน้ำทะเลปานกลาง สามารถเดินขึ้นไปได้จากอ่างเก็บน้ำผาแหน ตำบลแม่ออนใต้
ที่ตั้งและอาณาเขต
อำเภอสันกำแพงอยู่ทางทิศตะวันออกของอำเภอเมืองเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้
การปกครองส่วนภูมิภาค
อำเภอสันกำแพงแบ่งเขตการปกครองออกเป็น 10 ตำบล 100 หมู่บ้าน ได้แก่
การปกครองส่วนท้องถิ่น
ท้องที่อำเภอสันกำแพงประกอบด้วยองค์กรปกครองส่วนท้องถิ่น 10 แห่ง ได้แก่
การคมนาคม
เส้นทางคมนาคม อำเภอสันกำแพงติดต่อกับจังหวัดเชียงใหม่โดยทางรถยนต์ถนนสายเชียงใหม่-สันกำแพง ระยะทาง 13 กิโลเมตร
ฟุตบอลชิงแชมป์สโมสรโลก 2007
ฟุตบอลชิงแชมป์สโมสรโลก 2550  หรือ ฟีฟ่า คลับ เวิลด์ คัพ 2007 เป็นการแข่งขันครั้งที่ 4 ของรายการนี้ แข่งขันกันระหว่างวันที่ 7-16 ธ.ค. ที่ประเทศญี่ปุ่น โดยในปีนี้ มิลานคว้าแชมป์รายการนี้มาครองเป็นสมัยแรก และยังเป็นทีมจากยุโรปทีมแรกที่คว้าแชมป์รายการนี้ เพราะ 3 ครั้งก่อนหน้านั้น สโมสรจากบราซิลกวาดเรียบ
อำเภอโนนไทย
โนนไทย เป็นอำเภอหนึ่งของจังหวัดนครราชสีมา
ประวัติศาสตร์
คำว่า “สันเทียะ” มีการสันนิษฐาน ว่ามาจาก 3 ประเด็น คือ
ประเด็นที่ 1 เล่ากันว่าเดิมเป็นที่อยู่ของชาวกัมพูชา ที่มาอาศัยต้มเกลือสินเธาว์เพื่อนำไปขายและอาศัยน้ำจากลำห้วยทางเหนือของหมู่บ้าน ในการหุงต้มเกลือและอุปโภคบริโภค ภาษาเขมร คำว่า “สันเทียะ” แปลว่า ที่ต้มเกลือสินเธาว์และยังมีผู้เพิ่มเติมว่า “สันเทียะ” อาจเอามาจากสภาพพื้นดินของอำเภอ เนื่องจากโดยทั่วไปพื้นดินเป็นดินเค็ม
ประเด็นที่ 2 มาจากสภาพภูมิศาสตร์ในภาษาลาว คำว่า “สันเทียะ” แปลว่า บ้านที่ตั้งอยู่บนสันโนนที่ดินเละ เนื่องจากพื้นดินเป็นดินปนทรายเมื่อถึงฤดูฝนจะชื้นแฉะไปทั่วทั้งหมู่บ้าน
ประเด็นที่ 3 สันนิษฐานว่ามาจากคำว่า “ศาลเตี้ย” เพราะแขวงสันเทียะ เดิมมีเรือนจำสำหรับนักโทษและมีการชำระคดีที่แขวงนี้ ดังนั้นคำว่าศาลเตี้ย จึงน่าจะเพี้ยน มาเป็น สันเทียะ
การปกครองส่วนภูมิภาค
อำเภอโนนไทยแบ่งพื้นที่การปกครองออกเป็น 10 ตำบล 133 หมู่บ้าน
เซ็นทรัลพัฒนา
บริษัท เซ็นทรัลพัฒนา จำกัด (มหาชน) (ย่อ: CPN) เป็นบริษัทสำหรับการพัฒนา ดูแล และบริหารโครงการอสังหาริมทรัพย์ขนาดใหญ่ทั้งในและต่างประเทศ ภายใต้การดำเนินการของกลุ่มเซ็นทรัล กลุ่มเตชะไพบูลย์ กลุ่มสหยูเนี่ยน และกลุ่มบุคคลอื่น ๆ ปัจจุบันดูแลโครงการอสังหาริมทรัพย์กว่า 60 แห่งทั่วประเทศ ทั้งศูนย์การค้า ศูนย์บันเทิง อาคารสำนักงาน และบ้านจัดสรรเป็นต้น
ประวัติ
เซ็นทรัลพัฒนาก่อตั้งขึ้นจากแนวคิดการทำศูนย์การค้าแบบครบวงจรในหนึ่งเดียว ที่รวมทั้งศูนย์อาหาร สถาบันความงาม ศูนย์สุขภาพ โรงภาพยนตร์ และห้างสรรพสินค้าเข้าไว้ด้วยกันของสัมฤทธิ์ จิราธิวัฒน์ เริ่มก่อตั้งขึ้นในวันที่ 17 มิถุนายน พ.ศ. 2523 โดยมีทุนจดทะเบียน 300 ล้านบาท หลังจากนั้นสองปีจึงได้เปิดตัว ศูนย์การค้าเซ็นทรัลพลาซา สาขาลาดพร้าว ขึ้นเป็นแห่งแรกในประเทศ ท่ามกลางสภาวะธุรกิจที่กำลังย่ำแย่อยู่ในขณะนั้น จึงได้หยุดการขยายสาขาเพิ่มเติมถึง 10 ปี และจึงเริ่มกลับมาขยายสาขาเพิ่มเติมตั้งแต่ปี พ.ศ. 2536 เป็นต้นมา
โครงการที่อยู่ในความดูแล
ปัจจุบันเซ็นทรัลพัฒนาได้ลงทุนอยู่ในโครงการศูนย์การค้าทั้งหมด 52 แห่ง โดยแบ่งกลุ่มออกเป็น 5 กลุ่ม คือ ศูนย์การค้าพหุภูมิภาคจำนวน 4 แห่ง ศูนย์การค้าภูมิภาค 31 แห่ง ศูนย์การค้าชุมชน 13 แห่ง ศูนย์บันเทิงและศิลปะ 1 แห่ง ศูนย์รวมสินค้าเฉพาะทาง 3 แห่ง และนอกจากนี้ยังมีโครงการที่กำลังพัฒนาเพิ่มเติมอีก 8 แห่งภายในปี พ.ศ. 2567 โดยเมื่อรวมข้อมูลทั้งหมดแล้ว จะมีรายชื่อดังนี้